Jogurt-en-kruiebrood | SARIE
Jogurt-en-kruiebrood	deur Herman Lensing
Brood wat met jogurt gebak word, het ’n sagter en ryker tekstuur. Die brood bly ook langer vars danksy die ekstra vet in die jogurt.
genoeg vir 6 – 10
• 100 ml louwarm water
• 60 ml kanola-olie
• 500 g (890 ml) koekmeel
• 10 g sout
• 50 ml gemengde vars kruie (tiemie, origanum, koljander)
Plaas heuning, water, jogurt en olie in bak van elektriese menger. Voeg res van bestanddele by en meng tot stywe, kniebare deeg vorm. Knie 5 – 8 minute of tot die deeg glad is. Plaas deeg in skoon bak wat met olie gesmeer is. Maak bak toe met kleefplastiek en laat rys 30 – 40 minute op warm plek tot dubbel in volume. Verdeel deeg in 12 porsies en rol in ronde balle met handpalms. Spuit ’n broodpan van 20 x 10 cm met kleefwerende kossproei. Pak rolletjies styf teenmekaar in pan en laat weer rys op warm plek tot dubbel die volume. Verhit intussen die oond tot 180 °C. Bak 25 – 30 minute of tot rolletjiebrood goudbruin en gaar is. Laat afkoel op afkoelrakkie en sit voor met goeie olyfolie en balsemasyn.